User talk:Isiya Sy

Me karatu ko ka san cewa ?
Yau laraba 27-April -2019Sh=11- Shaaban-1440H.

Me karatu ko ka san cewa shekaru 1406 da suka gabata a rana irin ta yau wato 11-Shaaban-33H.K. Aka haifi Aliyu bin Husain dan Imam Husain (s) jikan manzon Allah (s) a Madina.

Aliyu bin Husain yana da kamanni sosai da kakansa manzon Allah (s), kuma yana da wasu yan uwa da ake kiransu suma Aliyu, don haka ake bambanta shi da sauran yanuwansa da suna Aliyul Akbar, wato Aliyu mafi girma.

Wani abu mai himmanci dangane da Aliyu Akbar shi ne yana tare da mahaifinsa Imam Husain (s) a ranar waki'ar Karbala a shekara ta 61. Ya yaki sojojin Yazid ya kuma yi shahada a gaban mahaifinsa Imam Husain.

Ranar haihuwar Aliyul Akbar a kasar Iran ita ce ranar Matasa.

Me karatu ko ka san cewa shekaru 369 da suka gabata a rana irin ta yau wato 11-Shaaban -1070H.K. Allamah Mohammad Taqi Majlisi na farko ya rasu a birnin Esfahan na kasar Iran. An haife shi a shekara ta 1003H.K. a cikin birnin na Esfahan. Iyayensa manya manyan malaman addini ne, don haka ya fara karatu a gaban mahaifinsa da kuma sauran dangi. Banda haka ya yi karatu a gaban manya manyan malamai na zamaninsa wadanda suka hada da Sheikh Bahaee.

Har'ila yau Allamah Muhammad Taqi Majlisi ya je birnin Najaf na kasar Iraqi inda ya can ma ya kara karatu. Da ya dawo gida ya ci gaba da karantarwa da kuma wallafe wallafen litattafai. Daga cikin manya manyan dalibansa akwai dansa Allah Muhammad Bakir Majlisi wanda ya rubuta littafan biharul Anwar. Daga cikin wallafe-wallafensa akwai Arba'in, Sharh Ziyaratul Jame da kuma raudhatul Muttaqin.

Daga karshe me karatu ko ka san cewa shekaru 31 da suka gabata a rana irin ta yau wato 11-Sha'aban-1367H. Gwamnatin kasar Saudia ta katse dangantakar diblomasia da JMI. Kafin haka dai jami'an tsaron kasar Saudia sun yiwa mahajjatan Iran kisan kiyashi a wata jumma'a a cikin lokacin ayyukan hajji na shekara ta 1366H.SH.

Tun lokacin ne kuma dangantakar kasashen biyu ya fara jan baya, daga karshe a rana irin ta yau a shekara 1986 gwamnatin saudia ta kawo karshen dangantakar diblomasiyyar kasashen biyu. Hatta ayyukan hajji da umra an dakatar da su har na tsawon shekaru ukku.

Banda haka gwamnatin Ali Sa'ud suna daga cikin kasashen larabawa da suka tallafawa Sadam Husain wajen yakar JMI na tsawon shekaru 8. Don haka sarakunan kasar saudai suna adawa da JMI tun ranar kafuwwarta har zuwa yau. Isiya Sy (talk) 08:34, 17 April 2019 (UTC)